Уладзімір Панцялеевіч Кулакоў

Уладзі́мір Панцяле́евіч Кулако́ў (, в. Шамшы, Жаркоўскі раён, Цвярская вобласць, РСФСР — ) — беларускі дзяржаўны дзеяч, старшыня Віцебскага абласнога выканаўчага камітэта (1984—1994).

Дэпутат Вярхоўнага Савета БССР 11-га і 12-га скліканняў.

 Біяграфія 
Нарадзіўся 12 кастрычніка 1936 года ў в. Шамшы Жаркоўскага раёна Цвярской вобласці.

Скончыў Беларускі дзяржаўны інстытут народнай гаспадаркі і Гродзенскі сельскагаспадарчы інстытут.

Працоўную дзейнасць пачаў ў 1957 годзе галоўным спецыялістам саўгаса «Азярцы» Глыбоцкага раёна Віцебскай вобласці.

З 1958 па 1964 гады працаваў у сельскагаспадарчых органах Гродзенскай вобласці.

З 1964 па 1971 гады быў дырэктарам саўгаса «Малое Мажэйкава» Лідскага раёна Гродзенскай вобласці Афіцыйны сайт ЛРСУП «Мажэйкава» .

Пасля працаваў дырэктарам рэспубліканскага трэста эксперыментальных баз Міністэрства сельскай гаспадаркі БССР.

З 1978 года — начальнік рэспубліканскага аб’яднання «Сортзернапрам».

З 1981 года — першы намеснік Міністра пладовагароднінай гаспадаркі БССР.

У 1983 годзе абраны першым намеснікам старшыні Віцебскага аблвыканкама.

24 снежня 1984 года абраны старшынёй выканкама Віцебскага абласнога савета народных дэпутатаўКіраўніцтва Віцебскай вобласці. Віцебская энцыклапедыя . Знаходзіўся на гэтай пасадзе да лістапада 1994 года.

У 1985 годзе дэпутатам Вярхоўнага Савета БССР 11-га склікання. У 1990 годзе пераабраны ў Вярхоўны Савет Беларусі 12-га склікання (балатаваўся па Мёрскай выбарчай акрузе № 153). Быў членам ЦК КПБ.

У 1991—1999 гадах быў старшынёй Віцебскага абласнога Савета дэпутатаў. 3 21 кастрычніка 1999 года па 5 сакавіка 2007 года з’яўляўся старшынёй Віцебскага абласнога камітэта прыродных рэсурсаў і аховы навакольнага асяроддзяСайт Віцебскага абласнога камітэта прыродных рэсурсаў і аховы навакольнага асяроддзя .

Памёр 24 кастрычніка 2022 года. Пахаваны ў Віцебску на Мазурынскіх могілках.

 Узнагароды 
 Званне «Ганаровы грамадзянін горада Віцебска» (19 чэрвеня 2019).

Катэгорыя:Узнагароджаныя Ганаровай граматай Нацыянальнага сходу Рэспублікі Беларусь
Катэгорыя:Узнагароджаныя Ганаровай граматай Савета Міністраў Рэспублікі Беларусь
Катэгорыя:Выпускнікі БДЭУ
Катэгорыя:Выпускнікі Гродзенскага дзяржаўнага аграрнага ўніверсітэта
Катэгорыя:Члены КПСС
Катэгорыя:Члены ЦК КПБ
Катэгорыя:Дэпутаты Вярхоўнага Савета БССР 11-га склікання
Катэгорыя:Ганаровыя грамадзяне Віцебска
Катэгорыя:Намеснікі старшыні Віцебскага абласнога выканаўчага камітэта
Катэгорыя:Дэпутаты Віцебскага абласнога Савета дэпутатаў
Катэгорыя:Старшыні мясцовых саветаў Беларусі
Катэгорыя:Дэлегаты XXVII з’езда КПСС
Катэгорыя:Дырэктары саўгасаў
Катэгорыя:Намеснікі міністраў БССР
Катэгорыя:Дэпутаты Віцебскага абласнога Савета дэпутатаў 22-га склікання
Катэгорыя:Дэпутаты Вярхоўнага Савета Рэспублікі Беларусь 12-га склікання